Je bezpečné kombinovať prírodný liek na podporu erekcie s liekom Concor 5?
Dobrý deň,

môže sa prosím kombinovať s liekom concor 5 prírodný liek na podporu erekcie, ktorý obsahuje ženšen, macu peruánsku, šafran, vit. E, zinok a extrakt z čierneho korenia? Ak áno, tak ako dlho? Lebo väčšinou účinky sa dostavia po niekoľkých týždňoch.
Ďakujem veľmi pekne :)
Dobrý deň,
ďakujeme za Vašu otázku.
Ženšen a šafran môžu ovplyvňovať krvný tlak a krvný obeh, čo môže viesť ku ovplyvneniu účinku lieku Concor. Tiež niektoré z uvedených zložiek môžu mať stimulačný účinok alebo ovplyvňovať srdcový rytmus. Z toho dôvodu Vám užívanie prípravku odporúčam konzultovať s ošetrujúcim lekárom, ktorý pozná Váš zdravotný stav a môže na základe toho vyhodnotiť bezpečnosť jeho podávania.
Prajem pekný zvyšok dňa.
S pozdravom
PharmDr. Veronika Kiabová